న్యూఢిల్లీ: రంజాన్ మాసం ప్రారంభం, మూడవ మూడవ అంతర్జాతీయ యోగా దినోత్సవానికి దేశం సన్నద్ధమవుతున్న నేపథ్యంలో ప్రజలకు ప్రధాని మోదీ శుభాకాంక్షలు తెలిపారు. ఆదివారం 32వ 'మన్ కీ బాత్' కార్యక్రమంలో దేశ ప్రజలను ఉద్దేశించి ప్రధాని మాట్లాడారు. 3వ అంతర్జాతీయ యోగా దినోత్సవాన్ని జరుపుకొంటున్న మనమంతా మూడు తరాల కుటుంబ సభ్యులతో కలిసి ఎందుకు యోగా చేయరాదని ఈ సందర్భంగా ఆయన ప్రశ్నించారు. ఆరోగ్యనిచ్చే యోగాను మూడు తరాల వారు కలిసి చేస్తే చూడాలని ఉందని అన్నారు. అలా మూడు తరాల వారు యోగాలో పాలుపంచుకునే ఫోటోలను తనకు పంపాలని  కోరారు. యోగాతో ఆరోగ్యం, దేహదారుఢ్యం ఖాయమని అన్నారు. ప్రపంచాన్ని ఏకతాటిపైకి తీసుకువచ్చే శక్తి యోగాకు ఉందన్నారు.  ప్రకృతితో మమేకం కావడమంటే మనతో మనం మమేకం కావడమేనని, మన పూర్వీకులంతా ప్రకృతిని కాపాడారని గుర్తు చేశారు. స్వచ్ఛ భారత్ను సమష్టిగా ముందుకు తీసుకువెళ్లాలని కోరారు. పరిశుభ్రత ఆవశ్యకతను, సందేశాన్ని ప్రజల్లోకి మీడియా మరింత ముందుకు తీసుకువెళ్లాలని కోరారు. కొత్తగా ఏదైనా చేయడానికి హాలిడేస్ కలిసొస్తాయని, చాలామంది తమ అనుభవాలను నాతో పంచుకోవడం సంతోషంగా ఉందని అన్నారు. రాష్ట్రపతి ప్రణబ్ ముఖర్జీ రెండ్రోజుల క్రితం 'మన్ కీ బాత్ ప్రసంగాల పుస్తకాన్ని ఆవిష్కరించిన క్షణాలు తనకు ఎంతో మధురమైనవని ఆయన అభివర్ణించారు. నిర్మాణాత్మక విమర్శల వల్ల ప్రజాస్వామ్యం మరింత బలపడుతుందని, దేశం నిలకడైన అభివృద్ధి సాధించేందుకు ఇలాంటి సలహాలు అనివార్యమని మోదీ అన్నారు.
newdhilly: ranjan masam praarambham, moodava moodava antarjaatiiya yoga dinotsavaaniki desham sannaddhamavutunna nepathyamlo prajalaku pradhaani modii subhaakaankshalu telipaaru. aadivaaram 32va 'man kee bath' kaaryakramamlo desha prajalanu uddesinchi pradhaani matladaru. 3va antarjaatiiya yoga dinotsavaanni jarupukontunna manamanta moodu taraala kutumba sabhyulatho kalisi enduku yoga cheyaraadani ee sandarbhamgaa aayana prasninchaaru. aarogyanichhe yoganu moodu taraala vaaru kalisi cheste chuudaalani undani annaru. alaa moodu taraala vaaru yogalo paalupanchukune photolanu tanaku pampaalani  koraru. yogatho aarogyam, dehadaarudhyam khayamani annaru. prapanchaanni ekataatipaiki teesukuvachhe sakti yogaaku undannaaru.  prakrutitho mamekam kavadamante manatho manam mamekam kaavadamenani, mana puurveekulantaa prakrutini kapadarani gurtu chesaru. swachcha bhaaratnu samashtigaa munduku teesukuvellaalani koraru. parisubhrata aavasyakatanu, sandesaanni prajalloki media marinta munduku teesukuvellaalani koraru. kottagaa edaina cheyadaaniki halidace kalisostaayani, chaalaamandi tama anubhavaalanu naatho panchukovadam santoshamgaa undani annaru. rashtrapati pranab mukharji rendrojula kritam 'man kee bath prasangaala pustakaanni aavishkarinchina kshanaalu tanaku entho madhuramainavani aayana abhivarninchaaru. nirmaanaatmaka vimarsala valla prajaaswaamyam marinta balapadutundani, desham nilakadaina abhivruddhi saadhinchaenduku ilanti salahalu anivaaryamani modii annaru.